Filmen slutter med en stor og blodig kamp hvor kinesiske og nordkoreanske styrker kjemper mot amerikanske og sørkoreanske styker. I dette kaoset prøver Jin-seok å finne sin eldre bror. Jin-tae har blitt leder for Nord-Koreas spesialstyrker «Rødflaggene». Jin-seok rømmer fra den sørkoreanske hæren og går inn bak fiendens linjer. De to brødrene finner hverandre til slutt, men da er det for seint, og Jin-tae redder lillebroren i siste sekund ved å ta knekken på sin egen divisjon som skyter på Jin-seok, men betaler med sitt eget liv.